CELEX: 62010FN0104
Language: el
Date: 2010-10-21 00:00:00
Title: Υπόθεση F-104/10: Προσφυγή της 21ης Οκτωβρίου 2010 — De Pretis Cagnodo και Trampuz κατά Ευρωπαϊκής Επιτροπής

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/42
            
         Προσφυγή της 21ης Οκτωβρίου 2010 — De Pretis Cagnodo και Trampuz κατά Ευρωπαϊκής Επιτροπής
   (Υπόθεση F-104/10)
   ()
   2011/C 13/85
   Γλώσσα διαδικασίας: η ιταλική
   
      Διάδικοι
   
   
      Προσφεύγοντες: Mario Alberto de Pretis Cagnodo και Serena Trampuz (Trieste, Ιταλία) (εκπρόσωπος: C. Falagiani, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως περί μη αποδόσεως στο σύνολό τους ιατρικών δαπανών νοσηλείας της συζύγου υπαλλήλου μετά τη συνταξιοδότησή του.
   
      Αιτήματα των προσφευγόντων
   
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               να αναστείλει ή, σε κάθε περίπτωση, να απαγορεύσει προσωρινά, λαμβάνοντας υπόψη ότι το υπό κρίση αίτημα δικαιολογείται εκ πρώτης όψεως (fumus boni juris), τη σοβαρή περιουσιακή ζημία την οποία υφίστανται οι προσφεύγοντες και την ασάφεια κατά τον προσδιορισμό των αμφισβητούμενων ποσών, την εκτέλεση της διαδικασίας ανακτήσεως των επίμαχων εν προκειμένω ποσών και ως εκ τούτου να απαγορεύσει προσωρινά την αυτεπάγγελτη παρακράτηση από τη σύνταξη του καθηγ. de Pretis Cagnodo·
            
         
               —
            
            
               κατόπιν εξακριβώσεως και διαπιστώσεως ότι, όσον αφορά την S. Trampuz, δεν μπορεί να αμφισβητηθεί ή να χρεωθεί ο ποσοτικός προσδιορισμός και η καταβολή των δαπανών νοσηλείας όπως ζητήθηκαν από τον οίκο νοσηλείας όπου νοσηλευόταν, καθώς η ασθένεια που προκάλεσε τη νοσηλεία της και οι χειρουργικές επεμβάσεις στις οποίες υποβλήθηκε χαρακτηρίστηκαν «σοβαρές», ενώ και η διάρκεια της νοσηλείας της κρίθηκε αναπόφευκτη και θεραπευτικά ενδεδειγμένη, να κρίνει ότι οι προσφεύγοντες δεν υποχρεούνται σε οποιαδήποτε απόδοση δαπανών για τις υπηρεσίες που παρέσχε το Ufficio di Liquidazione di Ispra και, ως εκ τούτου, να υποχρεώσει την Επιτροπή να ανακαλέσει το αίτημα περί επιστροφής του ποσού των 41 833 ευρώ — ή του ποσού που θα προκύψει –και να απόσχει από οποιαδήποτε αυτεπάγγελτη παρακράτηση του εν λόγω ποσού από τη σύνταξη του καθηγ. de Pretis Cagnodo·
            
         
               —
            
            
               να καταδικάσει την καθής στα δικαστικά έξοδα.